PATVIRTINTA

Klaipėdos “Šaltinėlio“ mokyklos-darželio direktoriaus 2014 m. spalio 14 d.

įsakymu Nr. V-66

PRITARTA

Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2014 m. spalio 13 d. įsakymu Nr.ŠV1-288

**klaipėdos „ Šaltinėlio“ mokyklOS- darželiO** **NEFORMALIOJO VAIKŲ ŠVIETIMO FIZINIO AKTYVUMO UGDYMO PROGRAMA „JUDĖJIMAS – TAI STIPRYBĖ“**

**I.BENDROSIOS NUOSTATOS**

1. Švietimo tiekėjas – Klaipėdos „Šaltinėlio“ mokykla-darželis ( toliau - įstaiga), įregistruota Juridinių asmenų registre, kodas 290419110. Teisinė forma – biudžetinė įstaiga. Grupė – bendrojo ugdymo mokykla, tipas- mokykla-darželis.

2. Įstaigos buveinės adresas - Bangų g. 14, LT-91251, Klaipėda. El. pašto adresas: saltinelis.klaipeda@gmail.com.

3. Programos pavadinimas – Klaipėdos „Šaltinėlio“ mokyklos-darželio neformaliojo vaikų švietimo fizinio aktyvumo ugdymo programa „ Judėjimas- tai stiprybė“ (toliau – programa).

4. Programos rengėjai: Dalia Kondrackienė, neformaliojo švietimo pedagogė, Elena Mockuvienė, direktoriaus pavaduotoja ugdymui.

5. Programos koordinatorius - direktorė Margarita Gaučienė.

6. Programos trukmė – ilgalaikė. Programos turinys koreguojamas pagal poreikį.

7. Programos apimtis – vieneri mokslo metai.

8. Programos dalyviai - ikimokyklinio ir priešmokyklinio amžiaus vaikai.

**II. UGDYMO PRINCIPAI**

9. Prieinamumo ir individualizavimo – ugdymas individualizuojamas atsižvelgiant į vaiko asmenybę, lytį, galimybes, sveikatos būklę.

10. Humaniškumo - pripažįstama teisė būti fiziškai kitokiam: suprasti judesio „kalbą“ ir išreikšti save per judesį, pajusti kūno galimybes.

11. Integralumo - siekiama vientiso fizinės, emocinės, socialinės ir pažinimo sričių plėtojimo, vadovaujantis visuminiu požiūriu į vaiką.

**III. TIKSLAS IR UŽDAVINIAI**

12**.** Programos tikslas – skiepyti vaikams judėjimo poreikį, pratinti prie aktyvios fizinės veiklos, telkiant visą įstaigos bendruomenę.

13. Programos uždaviniai:

13.1. supažindinti vaikus su pagrindiniais judesiais, juos įsisavinti ir tobulinti;

13.2. lavinti fizinius sugebėjimus: ištvermę, greitumą, vikrumą, lankstumą;

13.3. supažindinti su sportiniais žaidimais: krepšiniu, futbolu, trikrepšiu;

13.4. mokyti vaikus žaisti judriuosius žaidimus.

14. Darbas su ikimokyklinio ir priešmokyklinio amžiaus vaikais organizuojamas pagal grafiką pogrupiais sporto salėje ir lauke.

**IV. UGDYMO TURINYS. METODAI. PRIEMONĖS**

15. Ugdymo turinys ir priemonės:

|  |  |  |  |  |  |  |
| --- | --- | --- | --- | --- | --- | --- |
| Eil.Nr | | Forma | IKIMOKYKLINIS AMŽIUS | | PRIEŠMOKYKLINIS AMŽIUS | |
| 1 | | 15.1.  Ryto mankšta | Turinys | Priemonės  Inventorius | Turinys | Priemonės  Inventorius |
| Judrieji, siužetiniai, ramūs žaidimai.  Bendrieji pratimai visoms raumenų grupėms lavinti | Gimnastikos lankai, kamuoliai, šokdynės, muzikinis centras | Judrieji, siužetiniai ramūs žaidimai. Estafetės.  Bendrieji pratimai visoms raumenų grupėms lavinti.  Grūdinimas | Gimnastikos lankai, kamuoliai, šokdynės, estafečių lazdos, kėgliai, vėliavėlės, muzikinis centras |
| II | | 15.2.  Kūno kultūros  pratybos | Pagrindinių judesių lavinimas.  Plokščiapėdystės profilaktika, taisyklingos laikysenos formavimas.  Atletinė veikla.  Judrieji ir sporto žaidimai. Fizinio pajėgumo testai | Kamuoliai: krepšinio, futbolo.  Gimnastikos suolelis, smėlio maišeliai pusiausvyrai.  Šokdynės, gimnastikos kaspinai, gimnastikos lazdos, dideli gimnastikos kamuoliai  Pratimus atlieka su įvairiais įrankiais: vėliavėlėmis, lankais, kamuoliais, skarelėmis, gimnastikos lazdomis, balionais. Paklotai, smėlio maišeliai | Pagrindinių judesių lavinimas.  Atletinė veikla.  Judrieji ir sporto žaidimai.  Fizinio pajėgumo testai.  Rikiuotės elementai.  Trikrepšis ir „Krepšinio mokyklėlė“ | Kamuoliai: krepšinio, futbolo.  Gimnastikos suolelis, smėlio maišeliai pusiausvyrai.  Šokdynės, gimnastikos kaspinai, gimnastikos lazdos, dideli gimnastikos kamuoliai  Pratimus atlieka su įvairiais įrankiais: vėliavėlėmis, lankais, kamuoliais, skarelėmis, gimnastikos lazdomis, balionais. Paklotai, smėlio maišeliai |
| III | 15.3.  Aktyvi sportinė veikla | | Sporto šventės.  Sveikatingumo savaitės.  Sportinės pramogos | Įvairi šventinė atributika, kamuoliai, kėgliai, gimnastikos lankai, smėlio maišeliai, spalvoti kamuoliukai, muzikiniai įrašai, “parašiutas“ ir kitas sportinis inventorius | Sporto šventės.  Sveikatingumo savaitės.  Sportinės pramogos.  Bendradarbiavimas su socialiniais partneriais projektuose, akcijose, konkursuose Trikrepšio patirties sklaida ir varžybos su kitų darželių vaikais | Įvairi šventinė atributika, kamuoliai, kėgliai, gimnastikos lankai, smėlio maišeliai, spalvoti kamuoliukai, muzikiniai įrašai, “parašiutas“ ir kitas sportinis inventorius |
| IV | 15.4.  Išraiška ir saviraiška judesiu | | Vaizduoja judesiu civilizacijos reiškinius (kyla lėktuvas ir kt.), įvairius darbo procesus (skalbimas, virimas), gamtos reiškinius, įvairius darbo veiksmus (lipa kopėčiomis – gesinti gaisro, kapoja malkas – kurs laužą), gyvybės ciklus (drugelio gyvenimo ciklą, paukščio ir pan.).  Pavaizduoja gyvūnų judesius.  Žaidžia imitacinio pobūdžio žaidimus | Įvairių spalvų skarelės, panaudojamas esamas sporto salėje inventorius, muzikinis centras. Galimos savos kūrybos priemonės.  Vaikai atsineša grupėje pasidarytus darbelius: laivelius, gėles, lėles, vėliavėles | Mintis, idėjas išreiškia judesiu: kalbasi su draugu be žodžių, vaizduoja kokį žaidimą norėtų žaisti ir panašiai. Žaidžia žaidimą „Atspėk kokia tai raidė, skaičius.“  Vaizduoja judesiu, gamtos ciklo, civilizacijos reiškinius (kyla lėktuvas ir kt.), įvairius darbo procesus (skalbimas, virimas).  Vaizduoja judesiu gamtos reiškinius, įvairius darbo veiksmus (lipa kopėčiomis – gesinti gaisro, kapoja malkas – kurs laužą), gyvybės ciklus (drugelio gyvenimo ciklą, paukščio ir pan.)  Pavaizduoja gyvūnų judesius.  Žaidžia imitacinio pobūdžio žaidimus | Įvairių spalvų skarelės, panaudojamas esamas sporto salėje inventorius, muzikinis centras. Galimos savos kūrybos priemonės.  Vaikai atsineša grupėje pasidarytus darbelius: laivelius, gėles, lėles, vėliavėles |

16. Ugdymo metodai: frontalus, grupinis, žaidybinis, išraiška ir saviraiška judesiu, projektinis, šventės, spontaniška vaikų veikla.

**V. PASIEKIMAI IR JŲ VERTINIMAS**

17. Vaikų fizinis pajėgumas testuojamas du kartus per metus ( rudenį ir pavasarį), fiksuojami individualūs vaikų fizinio pajėgumo rezultatai. Su šia informacija individualiai supažindinami vaikų tėvai (globėjai).

18. Veiklos metustebimas vaikų įsitraukimas į žaidimą, užduotis, susidomėjimas atliekama veikla, elgesio taisyklių laikymasis. Stebėjimai bus fiksuojami komentarais, nuotraukomis, kaupiami vaiko pasiekimų aplankale grupėse.

19. Įgyvendinus programą vaikai geriau pažins savo kūno galias ir fizines galimybes, mokės išreikšti save judesiu, įsisavins sportinių žaidimų taisykles, sustiprės vaikų fizinė parengtis: jėga, ištvermė, vikrumas, greitumas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Klaipėdos „Šaltinėlio“ mokyklos-darželio

mokytojų tarybos 2014 m. rugpjūčio 29 d.

posėdžio protokoliniu nutarimu (protokolo Nr.3)

NAUDOTA LITERATŪRA

1. Adaškevičienė A. Judėjimo džiaugsmas. Lietuvos ikimokyklinukų fizinio aktyvumo optimizavimo programa. 1996.

2. Bendroji priešmokyklinio ugdymo ir ugdymosi programa. Vilnius: Švietimo aprūpinimo centras, 2003.

3. Metodinės rekomendacijos ikimokyklinio ugdymo programai rengti. Vilnius: Švietimo aprūpinimo centras, 2006;

4. Metodikos metmenys „Vaiko asmenybės ugdymas ikimokykliniame amžiuje‘. Klaipėda, 1997.

5. Naužemys N. ir kt. Fizinio aktyvumo paslaptys. Vilnius, 2000.